meškanie menštruácie
Dobrý deň,ms mi mešká 12 deň, tehotenské testy sú negatívne no celý čas cítim tlak v podbrušku. Viete mi nejako poradiť čím by to mohlo byť prípadne ako šetrne vyvolať menštruáciu? Ďakujem
Dobrý deň,
ďakujeme za Vašu otázku.
Meškanie menštruácie môže mať viaceré príčiny. Medzi najčastejšie príčiny meškania menštruácie patrí okrem tehotenstva aj stres, úzkosť, výkyvy v telesnej hmotnosti (nárast aj úbytok hmotnosti), syndróm polycystických vaječníkov, hormonálna nerovnováha, nadmerná fyzická aktivita, prebiehajúce ochorenie, užívanie liekov a iné. V prípade, že tehotenský test prípadné tehotenstvo nepotvrdil, meškanie bude mať inú príčinu.
Konkrétnu príčinu meškania menštruácie môže určiť len gynekológ na základe vyšetrenia. Keďže Vaša menštruácia mešká viac ako týždeň, odporúčam Vám návštevu gynekológa, ktorý určí príčinu meškania menštruácie.
Prajem pekný zvyšok dňa.
S pozdravom
Mgr. Emma Halás Haluščíková